
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI


	     COMISIA PENTRU AGRICULTURĂ, SILVICULTURĂ, INDUSTRIE ALIMENTARĂ ŞI SEVICII SPECIFICE


	
	           Bucureşti, 18.10.2016
                         P.l.x 510/2014


     RAPORT COMUN
asupra propunerii legislative pentru modificarea şi completarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România si pentru completarea art.4 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, cu propunerea legislativă pentru modificarea şi completarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România si pentru completarea art.4 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, trimisă cu adresa nr. Pl-x 510 din     2 decembrie 2014, înregistrată sub nr.4c-11/1151 din 3 decembrie 2014, respectiv      nr.4c-4/490 din 3 decembrie 2014.
Senatul în calitate de primă Cameră sesizată a respins iniţiativa legislativă în şedinţa din 25 noiembrie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat Camera Deputaţilor este Cameră decizională. 

Consiliul Legislativ a avizat favorabil iniţiativa legislativă.

Comisia pentru administraţie publică şi amenajarea teritoriului a avizat negativ iniţiativa legislativă în şedinţa din 31 martie 2015.
Comisia pentru politică economică, reformă şi privatizare avizat negativ propunerea legislativă în şedinţa din 17 februarie 2015.
Comisia pentru drepturile omului, culte şi problemele minorităţilor naţionale a  avizat negativ propunerea legislativă în şedinţa din  9 decembrie 2014.
Guvernul a transmis  punct de vedere negativ cu adresa nr.2782/DRP/18.03.2016.
Propunerea legislativă are ca obiect de reglementare  modificarea şi completarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi completarea art.4 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, intervenţiile legislative având ca scop, potrivit Expunerii de motive, „regruparea/comasarea terenurilor deţinute în administrare de Agenţia Domeniilor Statului înainte de a începe procesul de punere în posesie, pentru a valorifica la maximum suprafeţele de teren deţinute de Agenţia Domeniilor Statului, care, în foarte multe cazuri, sunt disparate”.
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice au examinat această iniţiativă legislativă în şedinţa din 22 septembrie 2016. La dezbaterea propunerii legislative a participat în calitate de invitat din partea Ministerului Agriculturii şi Dezvoltării Rurale domnul Daniel Botănoiu, secretar de stat. La lucrările Comisiei au fost prezenţi 32 de deputaţi din totalul de 33 de membrii ai Comisiei. 

Membrii Comisiei pentru agricultură, silvicultură, industrie alimentară şi servicii au hotărât cu majoritate de voturi (2 abţineri), respingerea propunerii legislative întrucât o condiţie esenţială pentru realizarea comasării este ca toate terenurile ce fac obiectul actualei propuneri legislative să fie înscrise în cartea funciară implicând astfel un efort financiar al statului român nejustificat în situaţia în care suprafeţele respective de teren vor face obiectul retrocedării, adică vor ieşi din proprietatea statului.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat această iniţiativă legislativă în şedinţa din 18 octombrie 2016. 

Membrii Comisiei juridice, de disciplină şi imunităţi au fost prezenţi conform listei de prezenţă la şedinţa Comisiei. La dezbateri a participat, în calitate de invitat din partea Autorităţii Naţionale Sanitar Veterinară şi pentru Siguranţa Alimentelor, doamna Adina Ciurea, şef serviciu. 

 Membrii Comisiei juridice, de disciplină şi imunităţi au hotărât să îşi însuşească raportul preliminar de respingere transmis de Comisia pentru agricultură, silvicultură, industrie alimentară şi servicii specifice.
În urma dezbaterilor, membrii celor două Comisii au hotărât, cu majoritate de voturi, să propună plenului Camerei Deputaţilor un Raport de respingere a  propunerii legislative pentru modificarea şi completarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România si pentru completarea art.4 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului.
În raport cu obiectul şi conţinutul său, propunerea legislativă face parte din categoria legilor organice.
                    VICEPREŞEDINTE                                    PREŞEDINTE
                   Ciprian Nicolae NICA                                 Nini SĂPUNARU

                         SECRETAR,                                               SECRETAR,             
                 Ninel PEIA                                            Costel ŞOPTICĂ
	Consilier parlamentar,

Roxana David
	                             Consilier parlamentar, 

                            Gabiela Amalia Ciurea                       

